Dudich Endre

A megismerés útvesztője

Kalandozás a filozofálás történetében

IV. Kitekintés kultúrkörünkön kívülre

IV. / 1 India erdei bölcsesége

Az ezerarcú Upanisádok: Látszat és Valóság
“Az egész világmindenség azonos azzal a finom lényeggel, 

amely nem más, mint a Lélek! És Te is Az vagy, Svetakétu!’

(Csandogja Upanisád)

Bevezetés

India ősi kultúrájáról szóljon először egy Nyugaton is elismert képviselője, a Nobel-díjas bengáli költő, dalnok és filozófus, Rabindranath Tagore.

“Szádhana”(“A tökéletesedés útja”) címen megjelentetett, az 192O-as évek elején tartott nyugateurópai előadássorozatának elején a következőket írja:
“A görögök kultúrája városfalak között nevelkedett. Igen: A modern európai kultúrákat habarcsos kőbölcsőben ringatták. Ezek a falak mély nyomokat hagynak az ember szellemiségén. Elválasztó sorompókat emelünk nemzet és nemzet, tudomány és tudomány, ember és természet közé. Így aztán erős bizalmatlanság fejlődik ki bennünk minden iránt, ami ezeken túl van. Midőn az első árja hódítók megjelentek Indiában, az óriási erdőség volt, és a jövevények ezt hamarosan a javukra fordították.
Így aztán Indiában a kultúra az erdőkben született meg, és ez sajátos jelleget adott neki. Ennek a kultúrának a gyermekei mindig bensőséges kapcsolatban álltak a Természet minden változékony jelenségével.Az erdei élet körülményei nem gátolták az emberi szellem fejlődését, nem gyengítették meg tetterejét, hanem csak meghatározott irányt szabtak azoknak. Mivel az ember állandó érintkezésben volt az élő, növekedő természettel, nem ébredhetett fel benne a vágy, hogy birtokát fallal kerítse el attól. Végső soron nem is birtokolni akart, hanem belsőleg elsajátítani, tudatát azáltal kibővíteni, hogy környezetével együtt növekszik, abba mintegy belenő. Érezte, hogy az igazság mindent  átfogó, hogy a világban nincs teljes elkülönülés, és hogy az igazsághoz vezető egyetlen út lényünknek és a dolgoknak kölcsönös egymás-áthatása. Az emberi lélek és a világlélek közötti nagy harmónia megvalósítására törekedtek mindig az ősi India erdei bölcsei. India felismerte azt a nagy igazságot, hogy összhangban vagyunk a Természettel, hogy az ember azért képes gondolkozni, mert gondolatai összhangban állnak a dolgokkal, hogy a természet erőit azért tudja felhasználni saját céljaira, mert az ember ereje összhangban van a mindenség erejével, és az ember céljai sohasem lehetnek tartósan ellenséges összeütközésben a Természet céljaival.

A teremtés alapvető egysége India számára nem csupán bölcseleti elmélet. Élete feladatának tekintette, hogy ezt az érzelmek és a cselekvés terén egyaránt megvalósítsa.

Meditáció (elmélkedés) és istentisztelet révén, az élet szigorú szabályozásával olymértékben fejlesztette a tudatát, hogy minden vallásos értelmet nyertIndia közvetlenül érezte, hogy ennek az egyetemes egymásrautaltságnak mély jelentése van életünk számára. Mindig ennek tudatában kell lennünk, és tudatunkban mindent erre kell vonatkoztatnunk – nem puszta tudományos kiváncsiságból vagy anyagi előnyöket keresve, hanem a mindent átfogó szeretet szellemében, az öröm és béke érzésével.

Az az ember, aki a világgal való megismerkedés során nem jutott annál mélyebbre, mint ameddig a természettudomány révén eljuthatott, sohasem fogja megérteni azt, amit a lelki szemét használó ember a természeti jelenségekben felismer. A víz nem csupán a testét tisztítja meg, hanem a lelkét is, minthogy azt is érinti. A föld nem csupán hordozza a testét, hanem meg is vidámítja a lelkét, mivel nem csak külsődlegesen érintkezik vele, és élő jelenlét számára. Amíg az ember nem érti meg ezt a rokonságot a világgal, mintegy börtönben él, amelynek falai idegenül és ellenségesen bámulnak rá. Ha azonban ráérez minden dologban az örök szellemre, akkor fölfedezi a világ értelmét, amelybe beleszületett. Akkor megismeri saját valódi lényét és a Mindeséggel összhangban levőnek érzi magát.
Indiának megvoltak a maga nagy emberei, akik kitüntek erényességükkel, bölcseségükkel és bátorságukkal. Voltak államférfiai, királyai és császárai. De mindezek közül kik voltak azok, akikre valóban felnézett, akikben megtalálta az eszényi embert? A risik voltak azok: akik eljutottak a Magasságos megismerésére és telve voltak bölcseséggel, akik egynek érezték magukat Vele, és teljes harmóniában voltak saját belső énjükkel; akik, minthogy felismerték Őt szivükben, mentesek voltak minden önző vágytól, és mivel a világ életében és nyüzsgésében is Őt érezték, eljutottak a nyugalomhoz. A risik azok voltak, akik, mivel mindenütt megtalálták Istent, bárhol voltak is, Istenben nyugodtak; akik, minden dologgal eggyé válván, eljutottak az Össz-életbe.
Az Upanisádok azokat, akik elérték az emberi élet célját, prasantah-nak (“békével teljes” és joktat-manah-nak (“aki önlelkét igába fogta”) nevezik: Vagyis olyannak, aki teljes összhangban él az emberekkel és a természettel, és így zavartalan egyesültségben Istennel.

Az Upanisádok tanításának a lényege: hogy megtaláld Őt, meg kell ragadnod a Mindent 

Ha gazdagságra törekedsz, valójában lemondasz a Mindenről a Kevésért és ilymódon sohasem jutsz el Hozzá, aki mindent magában foglalAz Upanisádok istenes embere mélységes imádó szeretettel viszonyul a Világmindenséghez. Hódolatának tárgya mindenütt jelen van. Élő igazság az, amely által minden jelenlét igazsággá válik. Ez az igazság nem csak megismeréssel, hanem odaadással ragadható meg. Namo namah,: “mindenütt és mindig” ujra tisztelettel adózunk neki.Ő, akinek lénye mindenek fénye és élete, a Mindentudat, ő Bráhma.
Hogy eljussunk ehhez a minden-tudathoz, egyesítenünk kell érzelmünket ezzel a mindent átható érzelmmel. Igen, az ember egyetlen igazi haladása egyet jelent az érzelmi körének kitágításával. Minden: költészet, filozófia, tudomány, művészet és vallás arra szolgál, hogy tudatunk körét kiterjessze felsőbb és magasabb szférákra.

A tudate szabadságának azonban ára van. Miben áll ez? Abban, hogy átadjuk magunkat. Lelkünk csak akkor juthat el valódi énjéhez, ha megtagadja magát. Az Upanisádok szerint “Akkor jutsz nyereséghez, ha adakozol”, és “ne kivánj meg semmit”Annál jobb nekünk, minél inkább felsimerjük mindenben a Mindentudatot. Ha nem sikerül megtalálnunk Őt, akkor utunk a megsemmisülésbe vezet.

Minden dologgal kapcsolatban lenni a megértő és szolgáló szeretet lévén, s így amindent átható Istenben önmagunkat megvalósítani, ez minden erény végső lényege, és ez az Upanisádok tanitásánakaz alaphangja:

“Az élet végtelen.”
∞

Mik is tehát valójában ezek az Upanisádok?
Milyen szerepet játszanak Indiaszent iratai között?

A Rigvéda az ősi India “verses tudománya”. Ez a Kr. e. II. évezredben született meg, és 4 gyüjteményből áll. A két “eposz”- a Mahabharáta (“A Bharata nemzetségnagy története”) és a Ramajána (Visnu egyik megtestesülésének, Rámának a története), a Kr. e.I. évezred elején íródott, gyakorlatilag körülbelöl Homérosszal egyidőben. Ezeket a bráminok (a papikaszt) “tökéletes”, szentté emelt szanszkrit nyelvén írták .Ez India görögje és latinja együtt, szemben a mindennapi élet prakriti nyelvével, amely a mai hindi elődje.

Ez az indiai“Ószövetség” már tartalmazta a karma (a felelős cselekedetek), adharma (az erkölcsi világtörvény) és a szamszára (a lélekvándorlás) később oly híressé váltfogalmait.

Az indiai társadalomban szigorú kasztrendszer alakult ki. Egy adott kasztból csak a lélekvándorlás révén lehetett kilépni. A négy kaszt: a papok, a harcosok, a kereskedők és iparosok, a parasztok. Ezen kívül voltakaz “érinthetetlenek”, a tisztátalannak tekintett páriák.

A Védanta “a tudomány vége” avagy a tudás beteljesedése. Ez lényegében a ksatriják (harcosok)kasztjának a királyi udvarokban létrejött titkos tudománya, az Upanisádok.
Eredetileg mitegy 17 Upanisád volt, összesen ma már kb. 25O-et tartanak számon. . Ez tekinthető az indiai “Újszövetségnek”, amely azonban nincs lezárva, hanem nyitott. Kr. e. 1.5oo-tól (tehát kb. Mózes korától) kezdték írni, és ma is folytatódik, kiegészül.

Formailag: részben vers, részben próza, és sok benne az isten-ember, mester-tanítvány párbeszéd.

Alapfogalmait az 1. mellékletben mutatjuk be.

Európa akkor ismerkedett meg az Upanisádokkal, amikora XVIII. század második felében egy francia orientalista (Kelet-kutató), Anquetil Dupéron, 50 Upanisádot lefordított latinra(!). Figyelemre méltó, hogy ez a fordítás nem az eredeti szanszkrit szövegből készült (Anquétil-Dupéron nem tudott szanszkritul), hanem annak perzsa fordításából.

Az Upanisádok nagy hatást gyakoroltak Hegelre, Schopenhauerre és Nietschére, sőt még Bergsonra is. Aztán lehanyatlott az érdeklődés, és csak az antropozófusokkal (R. Steiner) éledt fel újra, majd C. G. Jung-gal folytatódott. Angolra csaknem száz, franciára pedig mintegy negyven Upanisád van lefordítva.

Manapság számos guru járja Amerikát és Európát, India bölcseségét közvetítve (olykor sajnos árulva) a Nyugatnak, a Krisna-tudat szektájáig bezárólag. Már csak ezért is jó némileg megismerkedni vele.

Az Upanisádok tanítása színtiszta idealizmus–panteizmus: Csak a világszellem, világlélek, az abszolút tudat létezik: A brahman, amely azonos az Atmannal. Az emberi lélek (dzsivatman) is azonos vele.

A lélek négy alapvető tudatállapota: az ébrenlét, az álom, a mély-álom, és a transz (turija).

A kereszténységben is használt imádkozó kéztartás (összetett tenyerek) jelentése az emberi lélek és a világlélek egyesülése.

Az Egység ontológiailag, kozmológiailag, ismeretelméletileg, lélektanilalag egyaránt teljes. Az indiai politeizmus istenei csak ennek megnyílvánulásai, elsősorban a háromság (Trimurti): Bráhma, Visnu, Síva. Minden egyéb csak illúzió, látszat (mája).

A szankhja iskola viszont teizmuson át egészena materializmusig jutott.

A jóga (“iga”, uralom) nem öncél, hanem eszköz: a léleknek a test fölötti uralmához. Nem önálló tan, hanem gyakorlati módszer, végső soron a világszellemmel való egyesüléshez vezető út.

Többféle fajtája van:

Hatha jóga (a test jógája), 

Bhaktijóga Í (az áhitat jógája),

Dzsnáni jóga (a megismerés jógája),

Káma jóga (a nemiség jógája), 

Rádzsa jóga(a királyi jóga), stb.


A jóga nyolc “tagozata”, lépcsőfoka (anga):

1. Jama: Fegyelem. Elemei: A nem-ártás, az igazmondás, a nem-lopás, a nemi önmegtartóztatás és a szegénység.
2. Njáma: Önfegyelem. Elemei: A tisztaság, a mértékletesség, az aszkézis, a tanulás és az istenszeretet.

3. Ászana: Ülés. Alkalmas helyen és módon végrehajtott testtartások (pózok), illetve (lassú) testgyakorlatok.

4. Pránájáma: A lélegzés szabályozása megfelelő légzőgyakorlatokkal.

5. Pratjáhára: Visszahúzódás. Az érzékszervek “bezárása” a külvilág ingerei előtt.

6. Dhjáraná: Koncentrálás, a figyelem összpontosítása.
7. Dhjanam: Meditáció (tulajdonképpen: kontempláció). Elmélkedés, ill. személődés.

8. szamádhi: felszívódás. Teljes egybeolvadás a személődés tárgyával.

A világszellemmel való egység felismerése maga az egyesülés: “ta twam aszi”, “Te az vagy”.

Ezt dolgozta fel egy “keleti versében” Szabó Lőrinc. (2. melléklet).
Ehhez azonban nincs szükség papi rendre, templomokra, áldozatokra, szertartásokra. Ez volt a titkos tanítás “veszedelmes újdonsága”, emiatt kellett sokáig valóban titkosnak maradnia.

Ebben az összefüggésben a lélekvándorlás folyamata(amelynek többféle értelmezése is van az ember ujjászületésének időpontját, helyét és módját illetően) bármikor véget érhet, a brahmanirvánával, a nagy egyesüléssel, amely természetesen korántsem kialvás vagy megsemmisülés, a semmiben való feloldódás. Csupán az egyéni tudat “alszik ki”, oldódik fel a világszellemben.

A már emlitett négy tudatállapotnak négy életforma felel meg:

tanítvány,

családapa,

szerzetes, remete, 

vándorszent.
Ez azonban nem értékrend, és nem is föltétlenül egymásutániság.

A negyedik életforma , a vándorszent vagyis szamnjászin, aki mindenről lemondott, és “meghalt a világnak”. Elhagyta családját, nevét, minden tulajdonát, szélső esetben még ruháit is. Vándorkoldus, illetve az Upanisádok kifejezése szerint vándormadár. Róla szól a Paramahamsza Upanisád (lásd a 3. mellékletet) :

“Érzékeinek hullámzása elcsitul,

a Lélek lakozik benne.

Teljesen felébredve, a Legfőbb Öröm birtokában,

joga van kijelenteni, lélekben és igazságban:

“Én vagyok a brahman!”

És ezzel pályafutásának végéhez ért”.

Adjuk vissza a szót Rabindranath Tagore-nak.

A Gitanjali (Dal-áldozatok) c. versciklusának 34. költeménye így szól:

Csak azt add meg nekem, hogy mindenem legyél.

Csak azt add meg nekem, hogy szívem érted éljen,

Hozzád térjek, Néked adjam át magam.

Csak azt add meg nekem, hogy el ne rejtselek,

Csak azt a láncot tedd reám, amely Tehozzád köt csupán,

A Célhoz, melynek élek én.

Szerelmed lánca az.

A hagyományos fordulattal élve befejezésképpen: Ez az Upanisád.

Melléklet

SZÓ- ÉS KIFEJEZÉS-JEGYZÉK

Advaita
kettősség nélküli(az abszolút Egy)

Aham bráhman aszní én vagyok Bráhman

Ákása
 tér, éter

Amritatva halhatatlanság

Ászána(m) 
 ülés, testtartás (a jógában)

Aszat nemlét

Átman
 lélek

Avatára “a megtestesült” (valamely istenség emberi alakja)

Avidjá 
“nem-tudás”, tudatlanság

 
Avjaktam
 megnyilvánulás nélküli (ősanyag)
Bhakti 
 áhitat, jámborság

Bháva keletkezésben levő (a világ)

Bhiksu 
tanítvány

Brahmá (h)a Teremtő i(személyes) Isten
Brahman (s) 
az Abszolútum 

Brahmanirvana az Abszolútumban való feloldódás

Brahmin 
 a papi kaszttagja

Buddhi 
 (ön)tudat, “Én” (eredetileg: “felébredés”)

Csakra 
“kerék”,(6) energiaközpont az emberi testben

Dévi az Istennő

Dharma
erkölcsi (világ)törvény

Dhjána
elmélkedés (meditáció)

Duh
khaszenvedés

Dzsagat
a mozgó (világ)

Dzsíva
élő, eleven

Dzsnána
mmegismerés

Ekam
egyetlen
Etad vai tad
bizony, ez az!

Guna
minőség

Guru
Mester, lelkivezető(Gu-Ru: “sötétség-fény”)

Hamsza
vadlúd, vándormadár (a lélek jelképe)

Hátha 
nap-hold

Isvára
Úr, Úristen


Jóga iga
fegyelem, uralom

Jógi(n)
aki a jógát gyakorolja

Juga
világkorszak

Kalpa
“kilégzés” , a világ tágulási szakasza

Káma
vágy, szerelem

Karma(n)
tett, erkölcsileg felelős cselekedet

Krisna“a Fekete”, Visnu 9.megtestesülése, kocsis a Bhagavad Gitában

Ksatrija a katona-kaszt tagja

Loka a világ


Kundalini
(nőstény)kígyó (a kozmikus energia szublimációjának jelképe)

Mahánagy

Mahárádzsa nagy király

Májá
mágia, látszat, illúzió (szemben a valósággal)

Manasz
érzékelés, elme, értelem

Mantra
“varázsige”

Moksa
megszabadulás (a lélekvndorlásból)

Nirvána
“már-nem-lélegzés”, kioltódás

Njásza
lemondás, önmegtagadás

OM
“a-u-m”,tűz-nap-szél (az alap-mantra)

Padma
lótuszvirág (a lélek jelképe)

Parama
legfelsőbb, fölséges

Prakriti
Természet, átalakulás

Pralaja
“belégzés”, a világ összehúzódási szakasza

Prána
lélegzet,életelv, életenergia

Pránájáma
légzőgyakorlat (a jógában)

Prudzsná

közvetlen belátás (intuíció)

Purusa

szellem, személy

Rádzsa 

király

Radzsasz

“homok”, zavaró tényező

Ráni

királynő

Rig vers,

“rigmus”

Risi 

látnok, próféta

Sakti

kozmikus (isteni) energia

Síva

a Pusztító isten

Sudraa

szolgák kasztja

Szádhaka

tanítvány

Szádhana

a tökéletesedés útja

Szádhu

szent-ember

Szamádhi

feloldódás (a világlélekben)

Szamkhja

“spekuláció”, elmélet

Szamnjászin
“aki lemondott”, “aki meghalt a világnak”

Szamszára
lélekvándorlás

Szanszkrit

az indiai szent iratok nyelve (“a tökéletes”)

Szat

lét

Szatjam

realitás, valóság (szemben a látszattal)

Szávitri

beavatási himnusz

Szo ham aszmi! “Én Ővagyok!”

Szóma

az istenek (kenderféléből készült) itala

Szvámi

mester

Tamasz

a sötétség, tétlenség elve

Ta twamaszi
“Te az vagy”!

Trimurti

az isteni háromság (Bráhma, Visnu, Síva)

Tripura
Világmindenség (”Háromváros”)

Upanajana
beavatás

Vaiszjaa
kereskedők és parasztok kasztja
Vákja
szó

Vás
az Ige

Véda
tudomány, tudás

Védanta
“a tudomány vége”, a tudás beteljesedése

Vidjá
tudás, ismeret

Vidzsnána
közvetlen belátás, intuíció
Viro
hős

Vsnua
Fenntartó isten

Vjaktaa
megnyilvánuló (világ)
Melléklet:
Szabó Lőrinc

Ez Vagy Te!”

Ne sirass, fiam, Szvétakétu!

Én se

Sírok már érte:

Nem olyan fontos dolog a halálom.

Semmi se vész el ezen a világon,

Egy a lélek és ezer a ruhája

S a valóság csak ez a könnyűpára.

Ne sirass, Szvetakétu!

Száz virágból hordják össze a méhek

A drága mézet,

Száz illatot és száz színt elkevernek,

Így találják meg sokakban az egyet:

Egy a valóság s ezer a ruhája,

A lélek az egy, ez a könnyűpára,

Hiszed-e, Szvetakétu?

Folyamok futnak keletnek, nyugatnak

És megnyugodnak;

Melyik melyik volt, nem tudja a tenger.

Én is megteltem már az örök Eggyel:

Egy az anyag s minden más csak ruhája,

Lelkünk öltözik, ez a könnyűpára,

Érzed-e, Szvetakétu?

Vágd meg a fügét! Mi van benne? Csak mag?

Vágd szét a magvat!

Mit látsz? Semmit? – Ez a semmi a magban,

Ez nő meg fává, ez a láthatatlan:

Ez a lélek, a mindenség csirája,

Ez a valóság, ez a könnyű pára,

Tudod-e, Szvetakétu?

Eltűnik, mint ha sót teszel a vízbe,

De ott az íze:

Mindenen átcsap az örök lehellet:

Azisten él, az isten a Te Lelked:

Ez a valóság, melynek nincs halála,

Ez a mindenség, ez a könnyű pára:

Ez Vagy Te, Szvetakétu!

(A “Keleti versek” c. kötetből, Helikon Kiadó, Budapest 1991.)

Melléklet

Kena Upanisád: 3

(részlet)

27 Ha Agni, Váju, Indra a többi istenek fölött állnak,

ez azért van, mert megközelítették a brahmant,

mert elsőként ismerték fel, hogy mi a brahman.

28És Indra valóban minden isten fölött áll,

mert ő közelítette meg legjobban a brahmant,

mert elsőként ismerte fel, hogy mi a brahman.

CsandogjaUpanisád 6:8

(részlet)

Uddalaka Aruni Így szólt fiához:

“Tanuld meg tőlem, kedves Svetakétu, hogy mi az álom. Mi történik az emberrel, amikor úgymond ‘alszik’. Valójában egyesül a Léttel, felszívódik ömagába, és ezértmondják róla, hogy alszik. Felszivódott önmagába.”

Már megmagyaráztam neked, hogyan kapcsolódik össze az emberben ez a három istenség,a tűz, a víz ésa táplálék.Tudd meg, hogy mikoraz ember meghal, a hangja átmegy a gondolatba, gondolata a lélegzetébe, lélegzete a túzbe, a tűz pedig abba legfőbb istenségbe, amely a finom lényeg. Az egészVilgmindenség azonos ezzel a finom lényeggel, amely nem más, mint a Lélek! És te is, te is Az vagy, Svetakétu!”

A Méz-himnusz

Brihad-Áranjaka Upanisád, 2. 5, 14-15

A Lélek – méz minden lény számára,

és miden lény méz e lélek számára;

Ami a tűzből és ambróziából álló személyt illeti,

aki a Lélekben lakozik,

aki, emberi szempontból nézve, a lelkünkben lakozik,

Ő a Lélek valóban, ő az Ambrózia,

a brahman, minden dolog.

Igen, ez a Lélek minden lény Ura,

minden lény uralkodója.

Ahogy a kocsikerék küllői

mind a kerékagyhoz vannak rögzítve,

úgy a lények, az istenek, a világok,

a lélegzetek,a lelkek,

mind a Lélekhez vannak rögzítve.

A brahman és a Világmindenség
Mundaka Upanisád 1 és 2

Az istenek közül Brahmá jelent meg elsőnek.

Ő minden létezőnek Teremtője, a Világmindenség Őre!

Elsőszülött fia, Atharva fejtette ki a brahmanról szóló tudást.

Ezen nyugszik minden más tudomány.

Ez a brahman láthatatlan és megfoghatatlan,

Nincs se családja, se kasztja, se szeme, se füle,

e bráhmannak nincs se keze, se lába,

ez az Örök, amely áthat, átitat minden dolgot;

ez a Nagyon-finom, ez a Változatlan:

benne lelték föl a régi bölcsek

minden létező alapját.

Ahogy a pók kibocsátja, majd visszavonja hálóját,

ahogy a növények születnek a földből,

ahogy az ember haja és szőrzete nő, amíg csak él,

úgy születik a Világmindenség e soha el nem pusztulóbrahmanból!

A Purusából, a Szellemből születik a lélegzet, a gondolat,

valamint a megismerés és cselekvés minden képessége.

Belőle születik a tér, a szél, a fény, a vizek és a föld,

amely minden lényt hordoz.

Feje a tűz, szemei a nap és a hold, fülei a kelet és a nyugat;

hangja a Szent Irások; lélegzete a szél.

szíve az egész Világmindenség; lábából született a Föld,

mert ő minden dolog belső lelke

Igen, a Purusa, a Szellem, ez az egész Világmindenség;

szertartás, önmegtagadás, brahman, örök élet!

Aki ismeri ezt a titkot, amely szíve mélyében rejtezik,

elvágja a Nem-tudás kötelékének csomóját,

itt és most!

Garuda Upanisád

IV. Igézés

OM! IM! OM! Hódolat az Úrnak! Hódolat Garudának!

Hódolat a maradk királyának, Visnu kedveltjének,

Akinek a Három Világ minden lénye tisztelettel adózik!

Hódolat Annak, akinek rémisztő alakja

az Idők Végezetének tüzéé!

Akinek gyémánt a karma,csőre, fogai és farka! 

Akinek gyémánt a szárnya!

OM! IM! OM! Jőjj! Jőjj hozzánk! Jőjj el, Garuda!

Hatolj be, páratlan isten! Hatolj be a beteg testébe!

Rontsd meg! Rontsd meg a gonosz démonok mérgét!

Pusztítsd el! Pusztítsd el e tisztátalan démonok mérgét!
Távolítsd el! Távolítsd el e démonok mérgét, akiket ez az igézés már szét is oszlatott!

Öld meg, Garuda, minda mérgeket! Sújtsd le a démont!

Égesd meg! Főzd meg! Süssed meg! Hamvaszd el!

Hem! Fat! Szváhá!

Káli-Szantarána Upanisád

5 “A Vaskorszak minden Gonoszát legyőzhetjük, ha egyszerúen csak kimondjuk az Úristen Nevét”

Nárada tovább kérdezett:

“Mi ez a Szent Név?”

A Teremtő így válaszolt,

ezt a varázsigét adta neki:

“Haré Ráma Haré Ráma Ráma Ráma Haré Haré Haré Krisna Haré Krisna Krisna Krisna Haré Haré”

Ez a tizenhat szavas varázsige

Legyőzi a Káli-korszak gonoszát,

Összefoglalja a Védát,

És megszabadítja a lelket!”

☼

Himnusz a lélekhez

Satapatha-Bráhmana Upanisád, 10.6

“Tisztelni kell a brahmant, minthogy ő a Valóság.

Az ember pedig szellemi erőből áll:

Ezt megtalája a túlvilágon is,

akárcsak földi életében.

Tisztelni kell a Lelket, amelygondolatból áll,

amelynek a teste lélegzet, a formája fény,

lénye pedig a tér.

Az az éltető lélegzet Lelke, az én lelkem;

Halálomkor e Lélekbe térek vissza

Aki ezt tudja, nem kételkedik többé.”

Így szólt Sandilija, és így is van.

Ishá Upanisád 1-16

Lakozzék az Úr
mindenben itt a földön,

a mozgásban levő világban!

Te pedig elégedj meg azzal

amit juttat neked!

Ne irígyeld a másét.

(Ne feledd, hogy)

a szertartásos cselekedetek

nem érintik lényed lényegét-
Egyetlen és mozdulatlan, AZ 

gyorsabb még a gondolatnál is,

az istenek sem érnék utól,

ha előttük futna!

Tevékeny, és tétlen;

messze van, és közerl;

benne van mindenben,

és kívül van mindenen.

Aki felismeri,

hogy minden lény a Lélekben van,

és hogy a Lélek van minden lényben,

az többé nem szakad el tőle.

Aki a Nemtudásban bízik,

vak sötétségbe jut,

de még sűrűbb sötétségbe jut az,

aki a Tudásban bízik.

AZ ugyanis különbözik

a Nemtudástól és a Tudástól egyaránt,

amint megmondották a risik,

akiknek a tanításátkövetjük.

A Nemtudás és a Tudás

AZ mindkettő egyszerre.

aki ennek tudatában hal meg,

az a Tudás és a Nemtudás révén

elnyeri a halhatatlanságot!

Aranyálarc, a Nap rejti

az Igazság arcát.

Oly szép ez a Te képed,

látom őt, ott fent, a magasban!

Igen, bármi is légyen az,

látom őt, ott fent, a magasban:

Én vagyok Ő! Én vagyok Ő!

*

Parama-Hamsza (Vándormadár) Upanisád

(Visnu, az Úr, tanítja Náradarisit):

“Nincs a világon nehezebb út,

mint ezeké a jógiké:

igen kevesen járnak rajta!

De aki ezt választja

mindörökre megtisztult

Nem hallani tőle panaszt

hidegre vagy melegre,

nem törődik vele,

gyalázzák-e, avagy magasztalják,

mivel kiszabadulta Lélekvándorlás

óceánjának hat hullámából. Ezek:

az éhség, a szomjúság, a fájdalom,

az elvakultság, az öregség és a halál!

Elszakad mindezektől, felébred

És szilárdan nyugszik önmagában.

Megbékélve, mozdulatlanul, így szól:

“Én vagyok az Egység, az Öröm, a Tudat!”

A balsors nem bántja,

a jószerencse közömbös neki, 

nem gyűlöl és nem is szeret többé.

Érzékeinek hullámzása elcsitul.

A Lélek lakozik benne.

Teljesen felébredve, a Legfőbb Öröm birtokában,

joga van kijelenteni, lélekben és igazságban:

“Én vagyok a brahman!”

És ezzel pályafutásának végéhez ért.

Ez az Upanisád.

# # #

Advaja-Táraka Upanisád

Ime a Révész Upanisádja,

amely az Egységhez vezet!

Kifejtjük azt annak javára,

aki megzabolázta érzékeit

és elérte a hat erényt. Ezek:

a szív békéje,

az önuralom,

a hiú vágyaktól való mentesség,

a türelem,

a bizalom, és

az elme összpontosítása.

Mert ő az, a legfelsőbb Brahman,

aki átjuttat az élet félelmetes folyamán,

a születés előtt, a felnőtt korban,

és a halál órájában;

Ezért a neve: a Révész

Ugyanígy, ha az ember felismeri,

hogyaz élő lélek és az Úr maga is

nem más, mint hiú látszat,

ha az emberképes elvetni azt is,

ami azon túl van, mondván: Nem,

ez nem AZ, ez nem AZ!,

akkor felismeri a Brahmant mint egyetlent.

Ezért e jóga neve “az eljuttató”,

mivel elvezet az Egységhez.

Uralkodva szellemén,

elmélkednie kell a szellemén.

Mert az, aki nem érti meg,

hogy a Kisvilág és a Nagyvilág

Egyetlen és ugyanazon Világmindenség,

az sohasem lesz képes

túljutni az érzéki látszaton.

Az ilyen jóga gyakorlásához

olyan vezetőre van szükség,

aki jártas a Védákban

tiszteli Visnut és jóindulatú,

aki ismeri a jógát

és alaposan gyakorolja azt,

akinek lelkét átformálta

és megtisztította a jóga!

Csakis az ilyen tanító,

aki tiszteli saját mestereit,

és az Úr hű szolgája,

méltó a Guru névre.

Mert Gu a Sötétség,

és Ru a Világosság,

amely azt eloszlatja;

így győzi le a Guru a Nemtudást.

Az a bevatott, aki elmondja

akárcsak egyetlen egyszer is

a Révész Upanisádját,

eléri a megszabadulást!

Megtisztul minden bűnétúől,

még azoktól is, amelyeket

korábbi életeiben követett el;

eléri minden vágyát,

az emberi élet minden célját.

Ez az Upanisád.

Bavricsá Upanisád
A világ legkezdetén

az Istennő volt csak egymaga.

Tőle lett a Világtojás.

Ő volt az IM hang,

és a tovább-rezgőorrhang,

amelyben folytatódik , az OM.

tőle született Brahmá;

tőle született Visnu;

tőle született Rudra (Síva).

Egyedül ő a Világlélek,

mert kívüle nincs más,

csak hazugság és Nem-lélek!

Ő tehát a brahman, mint a Világtudat.

Egyesíti magában

a Létet és a Nemlétet;

általa ismerjük meg a Tudatot,

mint a kettősség-nélküli brahmant,

mint a Lét, Tudat és Öröm hullámát!

Ő van jelen minden lényben,

a Három Világ Szépe,

belül és kívül egyaránt;

és minden lényre kiárasztja fényét!

Aki nem csupán Lét, de megvilágosító Tudat is,

Szeretet és Öröm,

Ő a Teremtő Istennő,

a Három Világ Szépe!

Mindent átfogó Istenség,

aki egyszerre Te, Én és Minden

ami csak létezik,

a Három Világ Szépe!

Ő az egyetlen Igazság,

Ő a Természet, az Elbűvölő,

a Három Világ Szépe!

Benne kell felismernünk

a kettősségnélküli brahmant!

Meg van írva az Irásokban, hogy

“a brahman – tudás”,

és az is:

“ez a brahman, én vagyok az!” 

Másutt pedig:

“Te Az vagy!”,

és

“Ez a Lélek nem más, mint a brahman.”

Ismét másutt: 

“Ami én vagyok, az Ő!”

Vagy pedig: 

“Ami a magasságban van, énvagyok az!”
Ezek a Nagy Mondások együtt alkotják a Szent Tant.

Ez az Upanisád.


